JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis sündis lõpuks enamusvalitsus
Syksy Räsäse kommentaarid tekitavad negatiivset vastukaja
Palestiinlased varjavad abirahasid
Enamusvalitsuse saamiseks Iisraeli läks ligi poolteist aastat.
Neljapäev, 7. mai, oli viimane tähtaeg selle moodustamiseks,
misjärel oleks ees oodanud taas uued valimised.
See polnud vajalik,
sest Iisraeli Ülemkohus lükkas tagasi kõik kaebused
valitsuse moodustamise ja Netanyahu peaministriks sobivuse suhtes.
See ei tähenda tema vastu isiklikult esitatud süüdistuste tühistamist,
vaid nende edasi lükkumist vähemalt seniks,
kuni Netanyahu peaministri ülesandeid täidab.
President Rivlin sai 72 Knesseti liikme allkirjastatud toetuse
Netanyahule valitsuse moodustaja ja peaministrina.
Uus valitsus andis ametivande neljapäeval, 13. mail.
Üks enim rahvusvahelist vastukaja tekitanud küsimusi
seoses Iisraeli uue valitsusprogrammiga
on kahtlemata Juudas ja Samaarias asuvate asunduste ühendamine
Iisraeli seadusandluse alla.
Asi on kuulsa Oslo II ehk Taba lepingu järgsetes C-alades.
Tolles 1995. a lepingus,
mille käendajateks olid ÜRO, USA, EL ja Venemaa, lepiti kokku,
et mainitud alad ja Jeruusalemm jäävad Iisraeli valitsuse alla,
kuni ühiselt teisiti kokku lepitakse.
Iisraelil on õigus ehitada piirkonda asundusi ja kibutseid,
hoolimata sellest,
et rahvusvaheline üldsus peab neid okupeeritud aladeks,
mida need samade rahvusvaheliste organite tehtud otsuste järgi pole.
USA Iisraeli suursaadiku David Friedmani sõnul
peab Iisrael pakkuma Palestiina omavalitsusele (PO)
läbirääkimiste võimalust,
kus asunduste ühendamises võidaks ühiselt kokku leppida,
kuid siiski president Trumpi rahuplaani alusel.
Kui palestiinlased keelduvad kõnelustest, pole USA vastu,
et Iisrael asundused ühepoolselt oma seadusandluse alla toob.
Mahmoud Abbasi valitsus on siiski juba ette teatanud,
et nad ei räägi läbi millegi muu osas nende asunduste suhtes,
kui vaid nende lammutamise teemal.
USA välisminister Mike Pompeo ja suursaadik Friedman
pidid osalema Iisraeli uue valitsuse ametivandetseremoonial 13. mail
ja 14. mail
USA Iisraeli saatkonna Jeruusalemma kolimise 2. aastapäeval.
Juuda ja Samaaria asunduste liitmise küsimus
tekitab lahkarvamusi ka iisraellaste seas.
Parempoolsete seas toetab seda üle 71 % inimestest,
kuid vasakpoolsete seas vaid 32 % kandis.
Keskmine toetusprotsent on siiski üle 50,
kuid vaid ligi pooled uskusid, et see juhtub veel tänavu.
Valitsusprogrammi järgi võib see toimuda kõige varem 1. juulil.
Vabandust.
Kui USA on valmis toetama asunduste ühendamist Iisraeliga
president Trumpi plaani alusel, siis EL välispoliitikajuht Borrell ütles
et kaalub Iisraeli suhtes erinevaid karistusmeetmeid,
kui asunduste liitmine teoks saab.
Soome Amnesty Internationali juhtkonda kuuluv
füüsikalektor Syksy Räsänen avaldas Twitteris jõulist kriitikat
Saksa valitsuse otsuse suhtes
Hezbollah' lisamise kohta terrorirühmituste nimistusse.
Räsänen, keda tuntakse Soomes jõulise Iisraeli-vastasena
ja suure Palestiina sõbrana, tõdes, et Saksa tegi valesti,
kui mõistis hukka Hezbollah', mõistmata samas hukka Iisraeli.
Räsäse väitel on Iisraeli riik hullem kui Hezbollah
ja tema sõnumi järgi tuleks Iisrael Palestiinaga asendada.
Räsäse väitel mõisteti Hezbollah' hukka vaid seetõttu,
et rühmitus taotleb avalikult Iisraeli riigi hävitamist
ja seega kahtleb Iisraeli olemasoluõiguses.
Tema sõnul tahab osa Iisraeli parteisid takistada
tulevase Palestiina riigi sündimist ega kavatse seda riigiks tunnistada.
Lõpetuseks loetles Syksy Räsänen
kõik endale teadaolevad Iisraeli-vastased argumendid
okupatsioonist kuni apartheidini,
ja kummagi kohta neist Iisraeliga seoses
ei tundu tal olevat muid fakte peale tema enda arvamuse.
Sõltumatu valitsusväline meediaallikas Palestinian Media Watch
avaldas raporteid, mis näitavad selgelt,
et Mahmoud Abbasi valitsus
on suunanud humanitaarabirahasid süüdimõistetud kurjategijatele.
Nii EL, USA kui paljud teised rahvusvahelised organid,
kes on PO-le raha süstinud, on määranud toetuse tingimustes,
et seda ei suunataks Iisraeli vanglais viibivaile süüdimõistetud kurjategijaile
Abbasi valitsus on eitanud,
et maksab kompensatsioone mainitud kurjategijaile,
kuid meediaväljaande saadud dokumentide järgi
on suunatud abirahasid siiski Palestiina Vabastusorganisatsioonile,
kes on omakorda teinud ülekandeid neile vangidele ja nende peredele.
Rahvusvaheliselt sõltumatu Palestinian Media Watchi juht Marcus
ja ühenduse õigusosakonna juht M. Hirsch rääkisid oma netilehel,
et ICC ehk Rahvusvahelise Kriminaalkohtu peaprokurör Bensouda
olevat teatanud mullu detsembris PO-le,
et sellised maksed süüdimõistetud kurjategijaile
on vastuolus ICC Rooma statuudiga.
Palestinian Media Watchi juristi Maurice Hirschi sõnul
olevat Bensouda kohtunud hiljem
PO peaministri Mohammad Shtayeh'ga
ja soovitanud tal kasutada kõrvalteid
antud maksete tegemiseks süüdimõistetud kurjategijaile.
Nõu võeti kohe kuulda,
sest veel 2018. ja 2019. a nägi neid terroristidele suunatud varu
ehk ca 300 mln USD PO eelarves,
kuid tänavu, 2020. a, neid seal enam ei näe,
küll aga PLO eelarves.
Kuigi tõendid on peaaegu vaieldamatud,
et koroonaviirus lähtus ja arendati Hiinas, Wuhanis asuvas teaduslaboris
pole see mõjutanud islamiriikide arvamust.
Gazat valitsev Hamas, Liibanoni Hezbollah ja muidugi Iraan
on saanud seltsiks Pakistani õpetlase mufti Abu Hisham Masoodi,
kes on täiesti veendunud,
et just maailma juudid on viiruse arendamise ja leviku taga.
Mufti Masoodi usaldusväärsust õõnestavad siiski tema otsesidemed
radikaalse islamirühmitusega Tehreek-e Taliban,
mis on enamikus lääneriikides terrorirühmituseks määratletud.
Mufti lai silmaring ilmneb selleski, et ta peab juute süüdlaseks viiruses
kontekstis, mille järgi nood püüdvat luua Uut Maailmakorda,
milleks on vaja sarnast koroonaviiruse pandeemiat,
ja just juudid arendavad selle vastu vaktsiini,
mille abil kogu maailma kontrollida.
Mufti Masoodi maailmavaate järgi johtuvat see sellest,
et juudid on prohvet Sulaimani ehk Saalomoni järeltulijad
ning järgides Saalomoni pärimusideid, taotlevad maailma 15 miljonit juuti
kõigi, rohkem kui 8 miljardi inimese domineerimist maailmas.
Küll need juudid ikka jõuavad.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee